stanford-oval/wikipedia huggingface dataset:
Elektroniikan passiivikomponenttien epäideaalisuudet
Kondensaattori

Kondensaattorit jaetaan yleisesti dielektrisen materiaalin perusteella eri luokkiin. Erityyppiset kondensaattorit soveltuvat eri käyttötarkoituksiin. Kondensaattoreiden epäideaalisuudet tulevat esiin suurilla taajuksilla kuten vastuksillakin. Kondensaatorin vuotovirta, eli sijaiskytkennässä rinnakkaisvastus, tulee jo esille tasavirroilla. Kondensaattoreissa käytetään myös häviökertoimia ja Q-arvoa. ESR eli ekvivalenttinen sarjavastus aiheutuu monista kondensaattorin sisäisistä häviöistä, kuten vuotovirrasta, dielektrisistä häviöistä eristeessä tai resistansseista. ESR kondensaattoreissa tapahtuu tehonhäviötä, jotka muuttuvat lämmöksi. Monissa sovelluksissa kondensaattori joudutaan jäähdyttämään. ESR voidaan laskea kaavalla  tan(\delta )=ESR*2*pi*f*C. Kondensaattorin kapasitanssi ja induktanssi muodostavat resonanssipiirin, jonka resonanssitaajuuden yläpuolella kondensaattori käyttätyy lähinnä induktanssin tavoin ja impedanssin itseisarvo alkaa kasvaa.
Kondensaattori > Kapasitanssi on riippuvainen

Taajuudesta
Lämpötilasta
Jännitteestä
Iästä
Kondensaattori > Kondensaattorityyppien epäideaalisuuksia > Keraamiset kondensaattorit

Keraamiset kondensaattorit ovat käytetyimpiä kondesaattorityyppejä. Ne ovat tyypillisesti kapasitanssiltaan muutamista pikofaradeista noin 0.1 F asti. Niiden hyviin puoliin sisältyy halpa hinta, luotettavuus ja pienet häviöt. Sen lisäksi sillä on hyvä varauskyky kokoonsa nähden. Keraamisessa kondensaattorissa on useita kerroksia, jotta kapasitanssi saadaan halutun suuruiseksi.
Tämän tyyppistä kondensaattoria tulee käsitellä varoen, sillä se saattaa murtua, jolloin sen sisäosat altistuvat kosteudelle, vaurioittaen komponenttia. Keraamiset kondensaattorit jaetaan kolmeen ryhmään näiden suhteellisen permittiivisyyden mukaan. Suurempi permittiivisyys tarkoittaa suurempaa häviökerrointa, mutta mahdollistaa pienemmän koon. Ryhmän 1 kondensaattorit ovat laadukkaimpia, sillä niiden kapasitanssi ei muutu taajuuden tai jännitetason kasvaessa. Lämpötilan aiheuttamat kapasitanssin muutokset voidaan korkean laadun takia helposti ennustaa.
Ryhmän 2 ja 3 kondensaattoreiden ominaisuuksiin vaikuttaa jännitteen amplitudi, taajuus, lämpötila ja aika. Kapasitanssi voi vaihdella jopa 15 % ilmoitetusta arvosta, lämpötilan takia.
Kondensaattori > Kondensaattorityyppien epäideaalisuuksia > Elektrolyyttikondensaattorit

Elektrolyyttinen kondensaattori on halpa ja sekin tuottaa paljon kapasitanssia pienessäkin koossa (jopa enemmän kuin keraaminen), jonka takia sitä käytetään paljon sovelluksissa, joissa esiintyy suuria virtoja tai matalia taajuuksia. Yleisimpiin käyttökohteisiin lukeutuu mm. (ääni)vahvistimet ja erilaiset virtalähteet. Elektrolyyttikondensaattorit jakautuvat kondensaattorilevyjen valmistuksessa käytetyn metallin mukaan joko alumiinielektrolyyttikondensaattoreihin tai tantaalikondensaattoreihin.
Alumiinielektrolyyttikondensaattoreiden kondensaattorilevyt on tehty alumiinista, joista toinen on päällystetty eristävällä oksidikerroksella. Levyjen välissä on paperivälike, joka on kastettu elektrolyyttiaineessa.
Elektrolyyttikondensaattoria valitessa on erityisen tärkeää valita sellainen, jossa ESR on käyttökohteeseen sopiva. Lisäksi niiden käyttöönotossa tulee huomioida niiden rajoittunut taajuusvaste. Sen seurauksena alumiinielektrolyyttikondensaattoreita ei kannata käyttää sovelluksissa, joissa käytetyt taajuudet ovat yli 100 kHz. Tärkeää on myös muistaa kytkeä kondensaattori oikein päin, sillä vääränsuuntaisella jännitteellä se voi tuhoutua.
Tantaalikondensaattoreissa anodin ja katodin välissä on eriste, joka on tantaalipentoksidia (Ta2O5). Katodi on mangaanidioksidista, MnO2, muodostuvaa puolijohdemateriaalia. Komponentti sietää hyvin suuria taajuuksia, eikä sen kapasitanssi muutu iän myötä lähes ollenkaan. Lisäksi sen lämmönsietokyky on hyvä, toimien halutusti välillä -55 C - 125 C. Tantaalikondensattorin vikaantumiseen vaikuttavat epäedulliset ympäristösuhteet. Eri vikaantumistapoja ovat muun muassa avoin, oikosuljettu piiri, vuotovirran kasvu, kapasitanssimuutokset, häviökertoimien muutokset ja mekaaniset kotelon ja rakenteiden muutokset, johtuen mm. kosteudesta ja lämpötilan kasvusta. Suurella kuormituksella tai väärinpäin kytkettynä tantaalikondensaattori saattaa jopa räjähtää.
Kondensaattori > Kondensaattorityyppien epäideaalisuuksia > Superkondensaattorit

Superkondensaattori on erikoiskomponentti, jolla on erittäin korkea kapasitanssi, luokkaa faradeista jopa tuhansiin faradeihin. Alun perin niitä käytettiin väliaikaismuistien varavirtalähteinä. Nykyään niiden käyttö on yleistä moottori- ja tehokäytöissä(esim. junissa) ja sähköautotekniikassa(sähkön varastointi pienempään tilaan kuin akuissa, ja erittäin nopeat latausajat).
Niitä käyttäessä tulee huomioida niiden jännitekesto (yleisesti vain 2.5–2.7 V) ja itsestään purkautuminen (purkautumista voi tapahtua 50 %/kk, vrt. Li-ion akun 5 %/kk).
Kondensaattori > Kondensaattorityyppien epäideaalisuuksia > Muovikondensaattorit

Myös yksi yleisimmistä kulutuselektroniikan kondensaattoreista. Niiden eristeenä käytetään monia eri polymeeriseoksia, ja nämä ovat helposti muotoiltavissa ja lämpömuokattavissa. Näihin kuuluvat esimerkiksi polykarbonaatti, polypropeeni ja polyesteri. Niiden suosio johtuu halvasta hinnasta käyttötarkoitukseen nähden, pienistä häviöistä, suuresta pulssinsietokyvystä ja kohtalaisesta lämpötilavakaudesta. Sisäisen rakenteen takia niiden virtatiet ovat lyhyet ja ne käyttäytyvät rinnankytkettyjen kondensaattorien tavoin vähentäen näin sisäisiä ohmihäviöitä ja haitallisia induktansseja.
Niiden käyttötarkoitus ja ominaisuudet voivat vaihdella suuresti riippuen muoviseoksesta ja rakennustavasta. Ne voivat olla myös metallisoituja, jolloin erillisen metallikalvon sijaan muovipintaan on höyrystetty erittäin ohut metallikalvo. Jos tällaisessa kondensaattorissa tapahtuu läpilyönti voi se korjaantua itsestään metallikalvon höyrystyessä, poistaen näin läpilyöntikohdan.
Kela

Kelalla on yleensä huonoimmat laajakaistaiset taajuusominaisuudet. Kela koostuu johtimesta, joka on kierretty silmukoille. Käämilankojen välille muodostuu helposti kapasitanssia. Suuri-induktanssisissa keloissa langasta johtuva resistanssi voi olla jopa ohmien suuruista. Kapasitanssi yhdistettynä virranahtautumisesta johtuvaan resistanssin kasvuun pilaavat käämin suurtaajuusominaisuudet. Ilmasydämisen kelan suurtaajuusominaisuudet ovat yleensä paremmat kuin ferromagneettisen sydämen.
Kelan epäideallisuudet
Kela > Syitä epäideaalisuuksille ovat

Kapasitanssi
Resistanssi
Virran ahto
Läheisyysvaikutus
Parametrien taajuusherkkyys
Parametrien lämpötilaherkkyys
Häviöt mahdollisessa sydänmateriaalissa
Häviöt huonosti suunnitellussa käämityksessä
Kelan häviöt koostuvat kuparihäviöistä sekä rautahäviöistä eli sydänhäviöistä. Sydänhäviöt taas voidaan jakaa pyörrevirtahäviöihin ja hystereesihäviöihin. Kuparihäviöt saadaan minimoitua minimoimalla kelan resistanssi. Tämä taas toteutetaan pitämällä kelan langanpituus mahdollisimman lyhyenä ja poikkipinta-ala mahdollisimman suurena. Virran ahdon hallitsemiseksi voidaan käyttää Litz- lankaa, joka toimii paremmin erityisesti suurilla taajuuksilla.
Beijing International Street Circuit

| Beijing International Street Circuit |
| --- | --- |

Sijainti:   Beijing, Kiina
Valmistumisvuosi:  2010
Radan pituus:  2,721 km
Suurimmat tapahtumat:  Superleague Formula
Beijing International Street Circuit on vuonna 2010 avattu 2,721 kilometriä pitkä katurata, joka sijaitsee Pekingissä, Kiinassa. Radalla ajettiin Superleague Formula -sarjan ulkopuolinen kilpailu kaudella 2010. Kilpailusta ei jaettu pisteitä, koska rata ei saanut FIA:n hyväksyntää, mikä olisi vaatinut vähintään 2-luokan arvosanan.
Käännös suomeksi
BA-6

| BA-6 |
| --- | --- |
 BA-6 vuonna 1935.
Aseen tyyppi:  panssariauto
Alkuperämaa:   Neuvostoliitto
Palvelushistoria
Valtion käytössä:   Neuvostoliitto  Mongolia  Espanjan tasavalta  Suomi
Sodissa:  Espanjan sisällissota Halhin-Golin taistelu talvisota toinen maailmansota
Tekniset tiedot
Paino:  n. 4 000 kg
Pääaseistus:  45 mm tykki
Muu aseistus:  2 × 7,62 mm DT-pikakivääriä
Teho:  40 hv
Toimintasäde:  265 km (tiellä) 150 km (maastossa)
Huippunopeus:  52 km/h (tiellä)
BA-6 (ven. БА-6 eli Broneavtomobil 6) oli Neuvostoliitossa valmistettu panssariauto. BA-6 oli pääpiirteiltään hyvin samankaltainen kuin aikaisempi BA-3, mutta sitä lähes 1 000 kiloa kevyempi. Autoja käytettiin esimerkiksi Espanjan sisällissodassa ja toisessa maailmansodassa.
Piirteet

BA-6:ta edelsi BA-I:n pohjalta kehitetty BA-3. Oleellinen ero siihen oli 45 millimetrin tykki ja T-26-panssarivaunun tykkitorni. Varaosien hankkimisen helpottamiseksi ja tuontantokulujen pienentämiseksi haluttiin kuitenkin GAZ-kuorma-auton (GAZ-AAA) pohjalle perustuva panssariauto. Lopputuloksena oli BA-6, joka muistutti monilta piirteiltään edeltäjäänsä. BA-6 oli lopulta lähes 1 000 kiloa BA-3:a kevyempi, mikä teki autosta tehokkaamman. Uudet GK-renkaat kestivät jonkin verran luoteja, mutta vähensivät jonkin verran sen huippunopeutta ja toimintasädettä. Toimintasäteen pienenemiseen puututtiin uudella polttoainesäiliöllä. 44 litran säiliön lisäksi BA-6:ssa oli toinen 24 litran polttoainesäiliö. Uudet BA-6-autot otettiin palvelukseen keväällä 1936.
BA-6:n pääase oli 45 millimetrin tykki, jonka lisäksi autossa oli kaksi 7,62 millimetrin DT-pikakivääriä. Panssaroinnin paksuus oli rungon edestä, sivuilta ja päältä kahdeksan millimetriä, alta 4–5 millimetriä ja tornissa kahdeksan millimetriä. Moottori tuotti 40 hevosvoimaa. Huippunopeus oli tiellä 52 km/h. Toimintasäde oli tiellä 265 kilometriä ja maastossa 150 kilometriä. Miehistöön kuului neljä jäsentä.
Noin 15–20 autoa saivat vuonna 1936 uudet 50 hevosvoiman moottorit. Nämä autot tunnettiin nimellä BA-6M. Niiden uusia ominaisuuksia olivat myös myöhemmin BA-10-panssariautossa käytetty tykkitorni, 10 millimetrin panssarointi ja 71-TK-1-radio.
Käyttö

BA-6-panssariautojen käyttöönoton jälkeen niissä havaittiin useita puutteita ergonomiassa, ilmastoinnissa ja etenkin liikkeellä tulen tarkkuudessa. Näkyvyys autosta oli huono. 35 BA-6 -autoa luovutettiin vuonna 1936 Mongolialle.
Autoja lähetettiin myös Espanjan sisällissotaan osana Neuvostoliiton tukea Espanjan tasavallalle. BA-6-autoja lähettiin Espanjaan kaikkiaan 37 kappaletta. BA-6- ja FAI-panssariautot tuhosivat muun muassa useita CV3-tanketteja Valdemaron ja Madridin suunnilla. Tasavaltalaiset eivät kuitenkaan kyenneet korvaamaan tappioitaan. Vuoden 1938 loppuun mennessä BA-6-autoja oli enää seitsemän. Kaikkiaan sodassa kiinnitettiin huomiota auton moottorin huonoon tehoon ja toimintavarmuuteen. Toisaalta 45 millimetrin tykki osoittautui hyvin toimivaksi. Se pystyi tuhoamaan vihollisen panssariajoneuvoja pitkänkin kantaman takaa vaarantamatta omaa suhteellisen ohutta panssarointiaan.
BA-6-autoja osallistui Halhin-Golin taisteluun Japania vastaan Mongoliassa kesällä 1939. Huomattavaksi puutteeksi osoittautui polttoainesäiliö miehistön tilassa. Osuma säiliöön johti usein auton katastrofaaliseen tuhoutumiseen. Ongelmaan vastattiin BA-10M-autoa suunniteltaessa. Muuten panssariautojen nopeus mahdollisti eri tilanteisiin vastaamisen niiden kehittyessä taistelukentän eri osissa. BA-3- ja BA-6-autoja tuhoutui Mongoliassa kaikkiaan 52 kappaletta.
Toisen maailmansodan alkaessa BA-6-autoja oli jalkaväkiyksiköihin liitetyissä tiedusteluosastoissa. Monia autoja menetettiin sodan ensimmäisten kuukausien aikana, mutta sodan alussa BA-6:n 45 millimetrin tykki oli edelleen tehokas monia saksalaisia panssariajoneuvoja vastaan. Hiljaisemmilla alueilla, kuten Aasian puolella, autoja käytettiin sodan loppupuolelle saakka. Suomi oli vallannut joitakin autoja talvisodan aikana ja jatkosodan alussa.
BA-6 tunnettiin Suomessa nimellä BAF B. Noin 10 otettiin palveluskäyttöön Suomen armeijassa. Ne varastoitiin sodan jälkeen ja romutettiin vuonna 1957.
Aiheesta muualla

Kuvia tai muita tiedostoja aiheesta BA-6 Wikimedia Commonsissa
BA-6 Kubinkan panssarimuseossa.
BA-6 Espanjassa.
Avaldsnesin kirkko

| Avaldsnesin kirkko Avaldsnes kirke |
| --- | --- |
 Kirkko vuonna 2008.
Sijainti:  Karmøy, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1200-luku
Materiaali:  kivi
Istumapaikkoja:  400
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Avaldsnesin kirkko (norj. Avaldsnes kirke) on Karmøyn kunnassa Rogalandin läänissä Norjassa sijaitseva keskiaikainen kivikirkko. Se on peräisin 1200-luvulta. Kirkon nykyinen torni on vuodelta 1929.
Aiheesta muualla

Kuvia tai muita tiedostoja aiheesta Avaldsnesin kirkko Wikimedia Commonsissa
Bad Blood (Bastillen albumi)

| Bad Blood Bastille |
| --- | --- | --- |

Studioalbumin tiedot
 Äänitetty : kesäkuu 2012 – heinäkuu 2013
 Julkaistu: 4. maaliskuuta 2013
 Tuottaja(t): Mark Crew, Dan Smith
 Tyylilaji: alternative rock, synthpop, indie rock, indie pop
 Kesto: 40.25
 Levy-yhtiö: Virgin, EMI, Universal
Bastillen muut studioalbumit
|   | Bad Blood 2013 | All This Bad Blood 2013 |
Singlet albumilta Bad Blood
 ”Overjoyed” Julkaistu: 27. huhtikuuta 2012  ”Bad Blood” Julkaistu: 19. elokuuta 2012  ”Flaws” Julkaistu: 21. lokakuuta 2012  ”Pompeii” Julkaistu: 11. tammikuuta 2013  ”Laura Palmer” Julkaistu: 3. kesäkuuta 2013  ”Things We Lost in the Fire” Julkaistu: 23. elokuuta 2013  ”Oblivion” Julkaistu: 8. syyskuuta 2014
Bad Blood (tyyliteltynä BΔD BLOOD) on englantilaisen yhtyeen Bastillen ensimmäinen studioalbumi. Albumi julkaistiin 4. maaliskuuta 2013. Se pääsi Britannian albumilistan ykköseksi ja menestyi muissakin maissa. Albumilta julkaistiin yhteensä kuusi singleä, joista "Pompeii" menestyi parhaiten. Vuoden 2013 lopussa ilmestyi albumin laajennettu versio All This Bad Blood. Bad Blood oli ehdolla vuoden 2014 Brit Awards-gaalassa vuoden brittiläiseksi albumiksi.
Vastaanotto

Bad Blood sai kriitikoilta vaihtelevaa palautetta. Digital Spy nimesi sen vuoden 2013 kolmanneksi parhaaksi albumiksi. Brice Ezell PopMattersista vertasi yhtyettä Coldplayhin ja kuvaili albumia dramaattiseksi ja voimakkaaksi. BBC:n arvostelussa kehuttiin laulaja Dan Smithin tulkintaa, ja kappaleita kehuttiin mieleenpainuviksi.
NME:n Jamie Fullerton antoi albumille viisi tähteä kymmenestä ja kirjoitti: "Bastille haluaa, että kaikki pitävät heistä. He kohdistavat lauluja monille erilaisille kohderyhmille, eivätkä saa tiukkaa otetta mistään." The Guardianin mielestä albumi ei erotu massasta sen pop-rock-kappaleillaan.
Vastaanotto > Arvostelut

Allmusic:
BBC:
Consequence of Sound:
The Guardian:
NME:
Now:
The Observer:
PopMatters:
Kappaleet

Kaikki kappaleet säv. ja san. Dan Smith.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Pompeii | 3.34 |  |  |  |  |  |  |  |
| 2. | Things We Lost in the Fire | 4.01 |  |  |  |  |  |  |  |
| 3. | Bad Blood | 3.33 |  |  |  |  |  |  |  |
| 4. | Overjoeyd | 3.26 |  |  |  |  |  |  |  |
| 5. | These Streets | 2.55 |  |  |  |  |  |  |  |
| 6. | Weight of Living Pt. II | 2.55 |  |  |  |  |  |  |  |
| 7. | Icarus | 3.45 |  |  |  |  |  |  |  |
| 8. | Oblivion | 3.16 |  |  |  |  |  |  |  |
| 9. | Flaws | 3.38 |  |  |  |  |  |  |  |
| 10. | Daniel in the Den | 3.09 |  |  |  |  |  |  |  |
| 11. | Laura Palmer | 3.06 |  |  |  |  |  |  |  |
| 12. | Get Home | 3.11 |  |  |  |  |  |  |  |
|  |  | 51.47 |  |  |  |  |  |  |  |
Kokoonpano

Dan Smith – laulu, koskettimet, piano, lyömäsoittimet, jousisovitukset, ohjelmointi
Kyle Simmons – koskettimet, perkussiot, taustalaulu
William Farquarson – basso, kosketinsoittimet, akustinen kitara, sähkökitara, taustalaulu
Chris "Woody" Wood – rummut, taustalaulu
Artjom Lobov

| Artjom Lobov> Henkilötiedot |
| --- | --- |
Syntynyt: 11. elokuuta 1986 (ikä 38) Nižni Novgorod, Neuvostoliitto
Kansalaisuus:   Venäjä  Irlanti
Vapaaottelija
Lempinimi:  The Russian Hammer
Aktiivisena:  2010–
Pituus:  175 cm
Paino:  66 kg
Painoluokka:  höyhensarja (2010–) kevytsarja (2013–2015)
Kätisyys:  oikea
Taistelutyyli:  Vapaatyyli, brasilialainen jujutsu
Seura:  Straight Blast Gym Ireland
Tilastot
Ottelut:  30
Voitot:  13
– tyrmäyksellä:  4
– luovutuksella:  2
– päätöksellä:  7
Tappiot:  15
– tyrmäyksellä:  1
– luovutuksella:  2
– päätöksellä:  12
Artjom Lobov (ven. Артём Лобов, s. 11. elokuuta 1986 Nižni Novgorod, Neuvostoliitto) on venäläis-irlantilainen vapaaottelija. Hän otteli UFC:ssä vuosina 2015–2018.
Vapaaottelu

Lobov aloitti vapaaottelemisen Cage Warriors -promootiossa 2010. Hänen ensimmäinen ottelu oli Patrick Vickersia vastaan 27. marraskuuta 2010, jonka Lobov hävisi tuomariäänin.
Vapaaottelu > Ultimate Fighter (2015)

Lobov oli mukana Ultimate Fighterissa 2015, jolloin hän aluksi epäonnistui pääsemään mukaan hävittyään karsintaottelussa Mehdi Baghdadille tuomariäänin. Joukkueen valmentajana ollut Conor McGregor toi takaisin Lobovin, kun kumpikin valmentaja sai tuoda yhden ottelijan lisää, joka hävisi karsintakierroksella. Lobov pääsi tämän myötä suoraan lopputurnaukseen, jossa hän pudotti ensimmäisellä kierroksella Chris Gruetzemacherin tyrmäyksellä ja toisella kierroksella Julian Erosan myöskin tyrmäyksellä. Voiton myötä Lobov eteni loppuotteluun ja otteli ensimmäisen UFC-ottelunsa Las Vegasissa.
Vapaaottelu > UFC (2016–2018)

Lobov kohtasi 11. joulukuuta 2015 Ultimate Fighterin kevytsarjan loppuottelussa Ryan Hallin, jolle hän hävisi tuomariäänin (27–30, 26–30, 26–30).
Helmikuussa 2016 Lobov siirtyi höyhensarjaan ja hävisi myös toisen ottelunsa UFC:ssä Alex Whitelle tuomariäänin (27–30, 27–30, 27–30). Elokuussa Lobov kohtasi UFC 202 -tapahtumassa Chris Avilanin, jonka hän voitti tuomariäänin (30–27, 30–27, 30–27). Lobov jatkoi voittokulkuaan marraskuussa Teruto Ishiharaa vastaan, joka päättyi Loboville tuomariäänin (30–27, 30–27, 29–28). Se oli samalla ensimmäinen kerta, kun Lobov otteli UFC-tapahtuman pääkortilla.
Huhtikuussa 2017 Lobov kohtasi höyhensarjan neljänneksi rankatun Cub Swansonin UFC Fight Night: Swanson vs. Lobov -tapahtumassa. Se oli samalla ensimmäinen kerta Loboville esiintyä UFC-tapahtuman pääottelussa. Hän hävisi viisieräisen ottelun tuomariäänin (49–46, 49–46, 50–45). Molemmat ottelijat palkittiin Illan kamppailu bonuksella. Elokuussa ilmoitettiin Lobovin ottelevan seuraavaksi Andre Filiä vastaan lokakuussa 2017. Hän hävisi kamppailun tuomariäänin (27-30, 27-30, 27-30).
Yksityiselämä

Lobov syntyi ja eli ensimmäiset vuotensa Nižni Novgorodissa. Hänen perheensä asui kolme vuotta myös Argentiinassa ennen kuin asettui Irlannin Dubliniin. Hän aloitti kamppailulajien harrastamisen opiskellessaan liiketaloutta ja espanjaa Dublin City Universityssä. Lobov on saanut Irlannin kansalaisuuden, ja tehdessään UFC-debyyttinsä hän oli asunut maassa lähes 13 vuotta.
Saavutukset

UFC
Illan kamppailu (kerran)
Aiheesta muualla

Artjom Lobov UFC:n sivustolla (englanniksi)
Artjom Lobov Sherdog-sivustolla (englanniksi)
Be the Cowboy

| Be the Cowboy Mitski |
| --- | --- | --- |

Studioalbumin tiedot
 Julkaistu: 17. elokuuta 2018
 Tuottaja(t): Patrick Hyland
 Tyylilaji: Indie rock, pop
 Kesto: 32.28
 Levy-yhtiö: Dead Oceans
Mitski muut julkaisut
| Puberty 2 206 | Be the Cowboy 2018 | Laurel Hell 2022 |
Singlet albumilta Be the Cowboy
 ”Geyser” Julkaistu: 14. toukokuuta 2018  ”Nobody” Julkaistu: 26. kesäkuuta 2018  ”Two Slow Dancers” Julkaistu: 9. elokuuta 2018
Be the Cowboy on yhdysvaltalaisen laulaja-lauluntekijä Mitskin viides studioalbumi joka julkaistiin 17. elokuuta 2018 Dead Oceans levy-yhtiön kautta.
Be the Cowboy oli Miyawakin ensimmäinen Billboard 200 -listalle sijoittunut levy.
Arvostelut ja menestys

Suomessa albumi sai Soundin arvostelussa neljä tähteä.
Useat musiikkijulkaisut Rolling Stonesta Pitchforkiin listasivat Be the Cowboyn vuoden 2018 parhaiden albumien listallaan.
Kappaleet

Geyser – 2.23
Why Didn't You Stop Me? – 2.21
Old Friend – 1.52
A Pearl – 2.36
Lonesome Love – 1.50
Remember My Name – 2.15
Me and My Husband – 2.17
Come into the Water – 1.32
Nobody – 3.13
Pink in the Night – 2.16
A Horse Named Cold Air – 2.03
Washing Machine Heart – 2.08
Blue Light – 1.43
Two Slow Dancers – 3.59
Beijing (satelliitti)

Beijing-1 on kiinalainen kaukokartoitussatelliitti. Se tunnetaan myös nimillä BeijinGalaxy-1 eli Tsinghau-2, länsimaissa myös nimi China DMC+ 4 käytössä.
Sen rakensi Tsinghuan yliopisto ja englantilainen SSTL-yhtiö. Se perustuu SSTL:n satelliittimalliin  SSTL-30. Se laukaistiin 27. lokakuuta 2005 ja sen käyttöikä on 7 vuotta.
Sen hyötykuorma koostuu kahdesta kuvaavasta laitteesta:
32 metrin multispektraalinen laite ja
4 metrin pankromaattinen laite, jonka kehitti SIRA Electro-Optics.
Satelliitti on mikrosatelliitti ja sen sähköteho oli 50W. Se lentää aurinkosynkroonisella matalalla kiertoradalla.
Auringonotto

Nainen ottamassa aurinkoa bikineissä
Auringonotto on ihon tietoista altistamista auringon säteille tarkoituksena saada iho ruskettumaan. Auringonotto tapahtuu yleensä makaamalla vähissä pukein vartalo kohti aurinkoa. Auringonottajat vaihtavat asentoa aika ajoin saadaakseen tasaisen rusketuksen joka puolelle kehoa.
Ruskettuminen

Auringonoton tarkoitus on ihon ruskettaminen. Iho ruskettuu altistuessaan UV-säteilylle. UVA ruskettaa jo olemassa olevaa pigmenttiä, kun taas UVB saa aikaan ihon pintasolukon lisääntymistä eli ihon paksunemista ja uuden pigmentin muodostumista iholla. Ruskettuminen näyttäisi olevan nopeampaa, jos auringossa käy vain joka toinen päivä.
Historiaa

Auringonotto on nykyaikainen länsimainen trendi. Euroopan ulkopuolella, missä ihmiset ovat luontaisesti tummaihoisia, ihmiset eivät yleensä rusketa ihoaan vaan saattavat jopa tavoitella vaaleaa ihoa välttelemällä aurinkoa ja joskus valkaisemalla ihoaan. Vaaleaa ihoa arvostettiin Euroopassakin aina 1800-luvulle asti, ja ruskettunutta ihoa pidettiin sellaisen ihmisen tuntomerkkinä, joka joutui työskentelemään pelloilla auringon paahteessa. Kun työväki siirtyi teollisen vallankumouksen myötä hämäriin tehtaisiin ja kaivoksiin, ja sitä kautta kalpeni, ja kun lisäksi auringonvalon tärkeys terveydelle tunnistettiin 1800-luvulla, rusketuksesta alkoi tulla vaurauden ja terveyden merkki.
Muoti-ikoni Coco Chanel teki omalla esimerkillään 1920-luvulla rusketuksesta ja auringonotosta muodikasta. Ensimmäiset aurinkovoiteet ihon palamisen ehkäisemiseksi kehitettiin 1920- ja 1930-luvuilla. Kun etelänmatkailu tuli lentomatkailun yleistyessä 1960-luvulla entistä helpommaksi, pohjoiseurooppalaiset alkoivat käydä auringonottolomilla Välimerellä. Rusketus nähtiin merkkinä siitä, että ihmisellä oli vapaa-aikaa ja rahaa matkustella, ja että hän vietti aikaa terveellisesti ulkosalla.
Auringonoton vaihtoehdoiksi kehitettiin ruskettavat voiteet ja solariumi. Ensimmäinen rusketusvoide, Man-Tan, tuli markkinoille vuonna 1959. Solariumit tulivat Yhdysvalloissa käyttöön vuonna 1978.
Monet 2000-luvun jäljitellyistä julkkiskaunottarista ovat ruskeaihoisia, jotkut luonnostaan, mutta jotkut ruskettamisen kautta. Heidän esimerkkinsä on arveltu lisäävän auringonoton suosiota nykyisin.